**გ ა ნ ა ც ხ ა დ ი**

**2022 წლის საუკეთესო პრაქტიკის პროგრამაში მონაწილეობაზე**

**ხაშურის მუნიციპალიტეტი**

1. **პრაქტიკის/ინიციატივის სათაური:**

HACCP- საფრთხის ანალიზისა და კრიტიკული საკონტროლო წერტილების განსაზღვრა.

გამომდინარე იქიდან,რომ სასურსათო ჯაჭვის ნებისმიერ ეტაპზე შეიძლება მოხდეს სურსათის დაბინძურება ბიოლოგიური, ქიმიური ან ფიზიკური საფრთხით, აუცილებელია დაწესდეს ადეკვატური კონტროლი მთელ სასურსათო ჯაჭვზე.

**თემატიკა:**

ჰასპის პროგრამა - საბავშვო ბაღებში სამზარეულო ბლოკის თანამედროვე და უსაფრთხო ფუნქციონირებისთვის.

1. **პრაქტიკის/ინიციატივის ავტორი/ინიციატორი:**

პრაქტიკის ავტორია ხაშურის მუნიციპალიტეტი და ა(ა)იპ „ხაშურის მუნიციპალიტეტის საბავშვო ბაღების გაერთიანება“

1. **მუნიციპალიტეტის ზოგადი მონაცემები:**

ხაშურის მუნიციპალიტეტი საქართველოს ცენტრალურ ნაწილში, შიდა ქართლის ვაკეზე, ზღვის დონიდან 690 მეტრზე მდებარეობს. მისი ფართობი 585,2 კმ2 და საქართველოს მთლიანი ფართობის 0,84 %-ს შეადგენს. აღმოსავლეთით და ჩრდილოეთით ესაზღვრება ქარელის მუნიციპალიტეტი, ჩრდილოეთით საზღვრავს საჩხერის მუნიციპალიტეტი, სამხრეთით და დასავლეთით - ბორჯომის მუნიციპალიტეტი, დასავლეთით კი ხარაგაულის მუნიციპალიტეტი.  მუნიციპალიტეტის საზღვრების საერთო სიგრძე 118 კილომეტრია. მანძილი დედაქალაქიდან ხაშურამდე 120 კმ, ხოლო რეგიონული ცენტრიდან 47 კმ. ხაშურის მუნიციპალიტეტს ხელსაყრელი სტრატეგიული მდებარეობა აქვს, ვინაიდან ის მდებარეობს აღმოსავლეთ, დასავლეთ, და სამხრეთ საქართველოს გზაგასაყარზე.

ხაშურის მუნიციპალიტეტის წარმომადგენლობითი ორგანოა მუნიციპალიტეტის საკრებულო, ხოლო აღმასრულებელი ორგანო - მერია. მუნიციპალიტეტში არის ერთი ქალაქი - ხაშური, ერთი დაბა - სურამი და 11 სასოფლო ადმინისტრაციული ერთეული (ალი, გომი, ოსიაური, ფლევი, ქვიშხეთი, ცოცხნარა, ცხრამუხა, წაღვლი, წრომი, ხალები, ხცისი), რომელთა შემადგენლობაშიც კიდევ 84 სოფელი შედის. მოსახლეობა 65 ათასამდეა, მისი ძირითადი ნაწილი ქალაქსა და დაბაში ცხოვრობს.

მუნიციპალიტეტის სამრეწველო საწარმოები ძირითადად თავმოყრილია ქალაქ ხაშურში. სოფლის მეურნეობის მთავარი დარგებია: მემინდვრეობა, მევენახეობა, მესაქონლეობა.

ხაშურის მუნიციპალიტეტში ბიზნესსექტორი ძირითადად წარმოდგენილია სამშენებლო ორგანიზაციების, სამრეწველო ორგანიზაციებისა და მსხვილი ფერმერული ორგანიზაციების სახით.

მუნიციპალიტეტში 32 სახელმწიფო და 1 არასახელმწიფო ზოგადსაგანმანათლებლო სკოლა და 18 საბავშვო ბაღია, მუშაობს ბიბლიოთეკები, თოჯინების თეატრი და 3 მუზეუმი.

1. **მუნიციპალიტეტის მახასიათებლები:**
* **შიდა ფაქტორები** - პროექტის საწყის ეტაპზე მოხდა ბაღების დირექტორების, ექთნების, მნეების, მზარეულების გადამზადება, რამაც განაპირობა პროექტის წარმატებული განხორციელება.
* **გარე ფაქტორები** - პროექტი მიმართულია მნიშვნელოვანი სოციალური პრობლემის მოგვარებაზე, როგორიცაა მცირეწლოვანი ბავშვების ჯანსაღი კვება და მათთვის ჯანსაღი გარემოს შექმნა. პროქტი ეხმაურება მდგრადი განვითარების მეორე (არა შიმშილს), მესამე (ჯანმრთელობა და კეთილდღეობა) და მეექვსე (სუფთა წყალი და სანიტარია) მიზნებს.
1. **პრაქტიკის/ინიციატივის მოკლე აღწერა:**

 პროექტის ძირითადი მიზანია ნებისმიერ ეტაპზე სურსათის დაბინძურების თავიდან აცილება, HACCP- ის გეგმის მიხედვით და სურსათის უვნებლობის მართვა.

 მთელ საწარმოო ჯაჭვზე ეფექტური მენეჯმენტის სისტემის შესაქმნელად განსაკუთრებული მნიშვნელობა ენიჭება საფრთხის ანალიზს, HACCP-ის სისტემის პრინციპების გათვალისწინებით აუცილებელია ყველა იმ საფრთხის იდენტიფიკაცია და შეფასება, რაც შეიძლება წარმოიშვას საკვების წარმოების მთელი ჯაჭვის ფარგლებში. წინა წლებში, მართალია, ხდებოდა სან-ჰიგიენური ნორმების დაცვა, მაგრამ ვერ ხერხდებოდა მზადების პროცესში ნებისმიერი კერძის შიდა ტემპერატურის დაფიქსირება.

 ბოსტნეულისა და სხვა პროდუქტების სათავსოში ვერ ვახერხებდით ტენიანობის დარეგულირებას. ადგილი ჰქონდა სამზარეულოში ალუმინის თასების, ხის ტარიანი დანების, პლასტმასის ისეთი ჭურჭლის გამოყენებას, რომელსაც არ ჰქონდა საკვებთან დაშვებულობის ემბლემა.

 სადილის დაბინძურებას საფრთხეს უქმნიდა არასათანადოდ მოწესრიგებული სამზარეულოს ჭერი, მწერების საწინააღმდეგო ბადის არარსებობა.

 HACCP--ის პროგრამის დანერგვის შემდეგ მუნიციპალიტეტის ყველა ბაღს აქვს გერმანული წარმოების შუპიანი თერმომეტრი, რომლითაც ხარშვისა და შეწვის პროცეში ისინჯება და ფიქსირდება ტემპერატურა.ყველა სფეროში არის ჰიდრომეტრ-თერმომეტრი, რაც საშუალებას იძლევა ვარეგულიროთ ტენიანობა და თავიდან ავიცილოთ ფქვილის, ბურღულეულის დატენიანება, ბოსტნეულის ლპობა.

1. **განხორციელებული პრაქტიკის/კონკრეტული ინიციატივის დეტალური აღწერა:**

 საპროექტო სამუშაოები მიმდინარეობდა სამი თვის განმავლობაში. ხელშეკრულება გავაფორმეთ შპს “გ.ნათაძის სახელობის საანიტარიის, ჰიგიენისა და სამედიცინო ეკოლოგიის სამეცნიერო კვლევით ინსტიტუტთან. მათ მიერ მოხდა საფრთხეების შეფასება და რეკომენდაციების გაცემა. შემდეგი ეტაპი იყო დირექტორების, ექთნების, მნეების, მზარეულების გადამზადება. მესამე ეტაპი კი მონიტორინგი.

 პროექტის განხორციელების პროცესში გამოიკვეთა დიდი პრობლემა. ბაღები, რომლებიც ჭის წყლით სარგებლობენ, წყალი არ შეესაბამებოდა მიღებულ სტანდარტებს. მიუხედავად მიღებული რეკომენდაციების განხორციელებისა, ანალიზი კვლავ არადამაკმაყოფილებელი აღმოჩნდა. დაუკავშირდით შპს “კამკამას“ გავიარეთ კონსულტაციები და მივიღეთ გადაწყვეტილება, შემავალ მილებზე დავამონტაჟოთ სპეციალური აპარატურა, რომელიც როგორც მიკრო ბიოლოგიურად, ისე ქიმიურად გაფილტრავს წყალს.

1. **მიღწეული შედეგი და დადებითი გავლენა:**

 მოხდა სამზარეულოში და სათავსოებში ჭერის მოწესრიგება, ღიობების ამოვსება. ფანჯრების ბადეებით დაფარვა. გამწოვებზე ბადეების დამონტაჟება.

 შევიძინეთ საჭირო ინვენტარი (ქვაბები,ტაფები,დანები,თასები,კონტეინერები,საჭრელი დაფები,ხორცსაკეპი მანქანები და ა.შ)ჩატარდა ჭების რეცხვა -დაქლორვა.შეიცვალა ჭების თავსახურები.

 გაკეთდა ორ როფიანი ჭურჭლის სარეცხი ნიჟარები.ასევე ჭურჭლის საწრეტები.გაიმიჯნა სამზარეულოს და ჯგუფის ჭურჭლის სარეცხი განყოფილებები.

 გაიმიჯნა მზარეულისა და თანაშემწის ტანსაცმლის შესანახი ზონები.ასევე მოხდა ამ კარადების ადგილის შეცვლა,რათა თავიდან აგვეცილებინა ჯვარედინი დაბინძურება. დამზადდა კარადები სამზარეულოს ინვენტარის შესანახად.

 შეიკერა ხალათები სამზარეულოს პერსონალისათვის ღილებისა და ჯიბეების გარეშე.

მოწესრიგდა ტრაპები და სავინტილიზაციო სისტემები.

შევიძინეთ ერთი მაცივარი და იგეგმება დამატებით 3 მაცივრის შეძენა.

 დაიბეჭდა 31 დასახელების ჟურნალი, რომლის წარმოება ყოველდღიურ რეჟიმში მიმდინარეობს.

1. **მიღებული გამოცდილება და გაკეთებული დასკვნები:**

 ჰასპის პროგრამის დანერგვა მნიშვნელოვანია,იქიდან გამომდინარე რომ,მოხდეს სურსათის დაბინძურების თავიდან აცილება ,როგორც ბიოლოგიური, ქიმიური ან ფიზიკური.

 ამ პროგრამის დაინტერესებულმა ორგანიზაციებმა პირველ რიგში ხელშეკრულება უნდა გააფორმონ კომპენტენტურ ორგანიზაციებთან,რათა მოცდეს საფრთხეების სწორად შეფასება და ღონისძიებების დაგეგმვა.გაითვალისწინონ მათი რჩევები და აღმოფხვრან მითითებული პრობლემები.შექმნანა მონიტორინგის ჯგუფები ლიდერების ხელმძღვანელობით და აქტიური დაკვირვება მოახდინონ მიმდინარე პროცესებზე.

 წარმატების განმსაზღვრელ ფაქტორად შეიძლება ჩაითვალოს მერიის შესაბამისი სამსახურების აქტიური ჩართვა და მხარდაჭერა.

1. **საკრებულოს როლი:**

 ჰასპის პროგრამის განხილვა-პრეზენტაცია მოხდა საკრებულოს სხდომაზე. საკმაოდ დიდი ინტერესი გამოიწვია აღნიშნულმა საკითხმა,საკრებულოს თავჯდომარემ და დეპუტატებმა დადებითათ შეაფასეს ჰასპის პროგრამა და მხარი დაუჭირეს ჩვენი ორგანიზაციის მიერ ინიცირებულ პროექტს. საკრებულოს მხარდაჭერა გვქონდა ასევე,საუკეთესო პრაქტიკის პროგრამების კონკურსში მონაწილეობასთან დაკავშირებით.

1. **პრატიკასთან/ინიციატივანსთან ან ამავე საკითხთან დაკავშირებული, სამომავლო** გეგმების მოკლე მიმოხილვა;

 ჰასპის პროგრამის წარმატებით დანერგვის და განხორციელების შემდეგ,ერთ-ერთი მნიშვნელოვან ფაქტორად რჩება მონიტორინგის თემა.ამ მიმართულებით სკოლამდელი აღზრდის სააგენტოში შეიქმნა მონიტორინგის ჯგუფები და მათ გაიარეს შესაბამისი ტრენინგ კურსი.

 გარდა მონიტორინგის ჯგუფისა და რომელიც რეგულარულად დააკვირდება პროგრამის მიმდინარეობას და ხარისხს, სკოლამდელი აღზრდის სააგენტო იზრუნებს, ჰასპის პროგრამის მიერ მითითებულ საკითხების მოგვარებაზე. მაგალითად: დამატებით მაცივრების შეძენა, ჭების შემოღობვა-გადახურვა, სამზარეულოს ინვენტარის განახლება, ჟურნალების განახლება.

1. **საკონტაქტო ინფორმაცია:**
* განაცხადის შევსებაზე პასუხისმგებელი პირის მონაცემები: ლელა გელაშვილი 577 38 23 78 lelalizitoko@gmail.com
* პროექტის საკონტაქტო პირების მონაცემები:

. გიორგი მიქაძე- მედიცინის მეცნიერებათა დოქტორი. გ.ნათაძის სახ.სანიტარიის,ჰიგიენის და სამედიცინო ეკოლოგიის კვლევითი-ინსტიტუტის კომპლექსური მომსახურების დეპარტამენტის უფროსი. giorgimikadze220@gmail.com T-577 08 07 12

* ლელა გელაშვილი ბაგა-ბაღების გაერთიანების ხელმძღვანელი. lelalizitoko@gmail.com T- 577 38 23 78.
* მანანა ბერაია ბაგა -ბაღების გაერთიანების მთავარი სპეციალისტი T-551 505 222.

1. **თანდართული დოკუმენტების/მასალების სია**

 ი/მ ელენე მურჯიკნელი ხელშეკრულება #56 05.08.2022წ 3183 ლარი (სამზარეულოს ინვენტარი)

 შპს“ ტექნიკის სახლი“ ხელშეკრულება #96 14.11.2022წ 1115 ლარი (მაცივარი)

 შპს’სამაია“ ხელშეკრულება #53 04.08.2022წ 1990 ლარი(ელექტრო თერმომეტრი,ჰიგრომეტრი,მაცივრის თერმომეტრი)

 შპს“სამაია“ ხელშეკრულება #47 13.06.2022წ 1980 ლარი(ციფრული თერმომეტრები)

 გ.ნათაძის სახელობის სანიტარიის,ჰიგიენისა და სამედიცინო ეკოლოგიის სამეცნიერო კვლევითი ინსტიტუტი ხელშეკრულება და #28 16.03.2022წ -15960 ლარი - პროგრამის დანერგვა, სამზარეულოს ბლოკის და ჰასპის პროგრამის ჯგუფის გადამზადება.

***განაცხადის მიღების ვადაა 2022 წლის 20 ოქტომბერი- 28 ნოემბერი.***

***შევსებული განაცხადი და თანდართული დოკუმენტაცია გთხოვთ ატვირთოთ ვებ-პორტალზე*** bestpractice.nala.ge

**\* შენიშვნა:** განაცხადის შევსებასთან დაკავშირებით კითხვების არსებობის შემთხვევაში დაუკავშირდით ნინო ზურაბიშვილს ტელ.: 5 95 57 77 34 nzurabishvili@nala.ge ან ელენე ჩხეიძეს ტელ.: 555 23 53 33 echkheidze@nala.ge